Qed nisma' ħafna nies jgħidu li l-Gvern ta' Joseph Muscat irnexxielu jġib investiment privat ta' €200 miljun għall-isptarijiet ta' Għawdex u ta' San Luqa. Fil-verità dan l-'investiment' li semma' l-Prim Ministru huwa biss 'pjan', kif jixhed it-titlu tal-aħbar irrapportata fil-website tax-xandir nazzjonali. Dan ir- miktub minn Norma Saliba jgħid ċar u tond li " il-Gvern ħabbar li fil-jiem li ġejjin se joħroġ sejħa għall-espressjoni tal-interess biex is-settur privat jiżviluppa żewġ ċentri mediċi: wieħed fil-bini tal-isptar San Luqa u ieħor f'Għawdex. Dan ma jfissirx biss li dawn il-flus għadhom ma resqux lejn xtutna, iżda jfisser ukoll li l-Gvern għad irid joħroġ sejħa biex ikun jaf jekk hawnx min hu interessat jidħol għal din il-biċċa xogħol. Ovvjament jekk dan il-pjan tal-Gvern jirnexxi u dawn l-investituri privati jinstabu u s-servizzi tas-saħħa jitjiebu filwaqt li jibqgħu bla ħlas kif inhuma llum, tkun ħaġa pożittiva ħafna. Iżda l-aħbar qatt ma kienet li dawn il-mitejn miljun diġa' waslu għand il-Premier tagħna u li x-xogħol jista' jibda l-ġimgħa d-dieħla. Biex niftiehmu, il-proġett tal-pont bejn Malta u Għawdex, li m'għandix dubju li mhu se jsir qatt, jinsab fi stadju ferm iktar avvanzat minn dan il-pjan!
Għadu ma ġie ebda investiment ta' €200 miljun għall-isptarijiet